  Майя Бывальцева 23-тӥ южтолэзе «Россиысь чугун сюресъёс» огазеяськон Крымозь «огъя» билетъёсты вузаны кутске. Проездной полуостровысь 7 каръёсы поездэн, автобусэн но паромен мыныны луонлык сётоз. Со сярысь ивортэ компанилэн пресс-службаез. Крым федерал округысь 7 каръёсы туристъёсты нуллыны кутскозы 30-тӥ оштолэзьысен. «Россиысь чугун сюресъёс» огазеяськонлэн пассажиръёсыз асьсэлы тупамон амал бырйыны быгатозы: поезд-автобус-паром-автобус-поезд. Озьы Керче, Симферополе, Севастополе, Феодосие, Судаке, Евпаторие но Ялтае вуыны луоз. Билетъёсты басьтыны луэ компанилэн нимлыко сайтаз яке кассаосысь. «Огъя» билетын интыос пусъемын поездлы гинэ, мукет транспортын буш интыосы пуксьыны луоз. Поезд беромыса вуиз ке, адями мукет автобусэз бырйыны быгатоз, но со нуналэ ик кошкисяз гинэ, отын буш интыос вань ке. Автобусын но паромын мынон билетлэн дуныз 380–820 манет усёз (Краснодар яке Анапа станциосы поездэн мынон дунэз лыдэ басьтытэк).  